Държавен вестник, бр. 34, 2010 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  34
Твърдението, че се прави услуга на по-
голямата част от потребителите на топлинна 
енергия да достига тя до имотите им чрез 
сградната инсталация, е невярно, защото тя 
е необходима обща вещ, каквито са покри­
вът, основите и пр., и отдаваната топлина 
ползва всички собственици и титуляри на 
вещни права в сградата – етажна собстве­
ност. Някои собственици и носители на 
вещни права самоограничават правата си 
на потребители, но това не бива да пречи 
на повечето от съсобствениците да ползват 
всеобщо предлаганата услуга топлоснаб­
дяване и да получават комфортна топлина 
в имотите си и в цялата сграда – етажна 
собственост. Това е конституционосъобраз­
но, защото самоограничаването не бива да 
накърнява права и законни интереси на 
други (чл. 57, ал. 2 от Конституцията). Част 
от потребителите понастоящем се намират 
в тежко финансово положение, не могат да 
отделят нужните средства за отопление и се 
самоограничават от ползването на топлинна 
енергия. От обстоятелството, че оспорените 
норми не са еднакво социално поносими от 
всички, не следва, че те са противоконсти­
туционни  (в този смисъл Решение № 3 от 
2006 г. по к. д. № 4 от 2006 г.).
Съдът е на мнение, че изходът следва да 
се търси не в посока на отказ на потребите­
лите от ползване на топлинна енергия, а към 
подобряване на социалното подпомагане на 
тези граждани, които без помощта на други­
го не могат да задоволяват своите основни 
жизнени потребности. Република България 
е социална държава и в нея действат Закон 
за социално подпомагане и други социални 
закони, както и редица подзаконови норма­
тивни актове в тази област, които предвиждат 
отпускане на целеви помощи за отопление на 
лица и семейства през отоплителния сезон. 
От съществено значение е и упражняването 
на ефективен контрол от оправомощените за 
това държавни органи върху топлопреносни­
те предприятия, доставчиците на топлинна 
енергия и лицата, извършващи дялово раз­
пределение на топлинната енергия. От друга 
страна, следва да се извършват ремонт и на­
стройка на сградните инсталации и саниране 
на остарелите сгради – етажна собственост. 
Всички страни в процеса на топлоснабдяване, 
в това число потребителите, трябва да спазват 
установените правила и активно да участват 
в процеса, което следва и от систематичното 
място на закрилата на потребителите в дял ІV 
„Солидарност“ в Хартата на основните права 
на Европейския съюз. Нерешените проблеми, 
свързани с ползването на топлинна енергия 
чрез централно топлоснабдяване, следва да 
намерят своето законодателно разрешение, 
но те не са основание да се обявят за проти­
воконституционни разпоредбите на чл. 153, 
ал. 1 и 6 ЗЕ.
По горните съображения искането е неосно­
вателно и следва да бъде отхвърлено, поради 
което Конституционният съд и на основание 
чл. 149, ал. 1, т. 2 във връзка с чл. 151, ал. 1 
от Конституцията и чл. 22, ал. 1 от Закона 
за Конституционния съд
Р Е Ш И :
Отхвърля искането на омбудсмана на 
Република България за установяване на про­
тивоконституционност на чл. 153, ал. 1 и 6 
от Закона за енергетиката (обн., ДВ, бр. 107 
от 2003 г., последно изменение ДВ, бр. 82 от 
2009 г.).
Председател: Евгени Танчев
3732
МИНИСТЕРСКИ СЪВЕТ
ПОСТАНОВЛЕНИЕ № 78
ОТ 23 АПРИЛ 2010 Г.
за изменение на Устройствения правилник на 
Агенцията по заетостта, приет с Постановле­
ние № 125 на Министерския съвет от 2004 г. 
(обн., ДВ, бр. 53 от 2004 г.; изм. и доп., бр. 83 от 
2005 г., бр. 38 и 48 от 2006 г.; Решение № 12283 
на Върховния административен съд – бр. 102 
от 2006 г.; изм. и доп., бр. 86 и 101 от 2007 г., 
бр. 32 и 71 от 2008 г. и бр. 2 от 2010 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 13, т. 2 думата „дирекция“ се 
заменя с „Главна дирекция“.
§ 2. В чл. 14а се правят следните изменения:
1. В ал. 1 думата „Дирекция“ се заменя с 
„Главна дирекция“.
2. Алинея 2 се изменя така:
„(2) Главна дирекция „Европейски фондове 
и международни проекти“ има териториални 
звена във всички областни центрове.“
§ 3. В приложение № 1 към чл. 7, ал. 2 на 
ред „дирекция „Европейски фондове и меж­
дународни проекти“ думата „дирекция“ се 
заменя с „Главна дирекция“.
Заключителна разпоредба
§ 4. Постановлението влиза в сила от 
1 април 2010 г.
Министър-председател:
Бойко Борисов
Главен секретар на Министерския съвет:
Росен Желязков
3626